CELEX: 62015CN0490
Language: fi
Date: 2015-09-18 00:00:00
Title: Asia C-490/15 P: Valitus, jonka Ori Martin on tehnyt 18.9.2015 unionin yleisen tuomioistuimen (kuudes jaosto) yhdistetyissä asioissa T-389/10 ja T-419/10 15.7.2015 antamasta tuomiosta

7.12.2015   
            
            
               FI
            
            
               Euroopan unionin virallinen lehti
            
            
               C 406/19
            
         Valitus, jonka Ori Martin on tehnyt 18.9.2015 unionin yleisen tuomioistuimen (kuudes jaosto) yhdistetyissä asioissa T-389/10 ja T-419/10 15.7.2015 antamasta tuomiosta
   (Asia C-490/15 P)
   (2015/C 406/19)
   Oikeudenkäyntikieli: italia
   
      Asianosaiset
   
   
      Valittaja: Ori Martin SA (edustajat: asianajajat G. Belotti ja P. Ziotti)
   
      Muu osapuoli: Euroopan komissio
   
      Vaatimukset
   
   
               1)
            
            
               Ensisijaisesti: tuomio on kumottava siltä osin kuin Euroopan unionin yleinen tuomioistuin on hylännyt siinä valittajan kanteen asiassa T-419/10 siltä osin kuin tämä vaati kumoamaan riidanalaisen päätöksen, koska siinä laajennettiin lainvastaisesti valittajan solidaarinen vastuu koskemaan SLM-tytäryhtiön toteuttamia tosiseikkoja. Tuomio on kumottava perusoikeuskirjan 47 artiklan rikkomisen vuoksi tai toissijaisesti valittajalle on myönnettävä kohtuullinen korvaus.
            
         
               2)
            
            
               Toissijaisesti: valituksenalainen tuomio on käsiteltävä uudelleen ja asia on ratkaistava lopullisesti siten, että valittajalle määrättyä sakkoa pienennetään ottaen huomioon i) ensimmäisessä oikeusasteessa esitetyt tosiseikat ii) riidanalaisten tosiseikkojen tapahtumahetkellä voimassa olleet suuntaviivat iii) ajallisesti rajoitettu osallistuminen kartelliin, joka alkoi SLM/ORI:n osalta vuoden 1999 lopusta, joka on ainoa ajankohta, jonka osalta asiakirjoihin sisältyy yhtäpitäviä seikkoja, jotka tukevat osallistumista.
               Joka tapauksessa: Euroopan komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   ORI esittää pääasiallisesti neljä valitusperustetta, joilla se pyrkii osoittamaan, että unionin yleinen tuomioistuin on:
   
               a)
            
            
               määritellyt suhteettomasti ja epäjohdonmukaisesti asiaan liittyvien tosiseikkojen kannalta valittajalle määrätyn sakon, ja se on siten rikkonut perusoikeuskirjan 49 artiklan 3 kohtaa ja seuraamusten oikeasuhteisuutta sekä perusteluvelvollisuutta kartellien alalla koskevia unionin oikeuden vakiintuneita oikeusperiaatteita
            
         
               b)
            
            
               rikkonut Euroopan unionin oikeutta yksilöllisen vastuun periaatteen osalta, johon unionin kilpailuoikeus perustuu, laajentaessaan perusteettomasti solidaarisen vastuun koskemaan valittajaa, mikä on täysin riitautettujen tosiseikkojen vastaista
            
         
               c)
            
            
               rikkonut unionin oikeutta valittajalle vastaisen rikoslainsäädännön taannehtivuuskiellon osalta, ja erityisesti perusoikeuskirjan 49 artiklan 1 kohtaa
            
         
               d)
            
            
               harjoittanut puutteellisesti tuomioistuintoimintaansa ja arvioinut ilmeisen virheellisesti tosiseikkoja sekä laiminlyönyt perustella ratkaisunsa
            
         
               e)
            
            
               rikkonut perusoikeuskirjan 47 artiklaa, koska asiaa ei ole tutkittu kohtuullisen ajan kuluessa.